O‘zbekistonlik talabalar Rossiyaning Tambov universitetida o‘tkazilgan raqs tanlovida birinchi o‘rinni egalladi

Rossiyadagi Tambov davlat universitetining o‘zbekistonlik talabalari “Mening yurtim” raqs tanovida birinchi o‘rinni egalladi. Bu haqda “Darakchi.uz” xabar bermoqda.

Mazkur tanlov oliy ta’lim muassasasida har yili o‘tkazilishi an’anaga aylangan. Unda milliy raqs orqali urf-odatlar, an’analar namoyish etiladi.

Bu yilgi tanlovda O‘zbekistondan tashqari Hindiston, Xitoy, Marokash, Vyetnam, Rossiya va Angoladan kelgan talabalar o‘zlarining milliy raqslari bilan ishtirok etgan.